|  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| digma 01  **ΕΛΛΗΝΙΚΗ ΔΗΜΟΚΡΑΤΙΑ**  **ΠΑΝΕΠΙΣΤΗΜΙΟ ΚΡΗΤΗΣ**    **ΥΠΟΔΙΕΥΘΥΝΣΗ ΟΙΚΟΝΟΜΙΚΗΣ ΔΙΑΧΕΙΡΙΣΗΣ**  **ΤΜΗΜΑ ΠΡΟΜΗΘΕΙΩΝ**   |  |  |  | | --- | --- | --- | | **Ταχ. Δ/νση** | : Κτήριο Διοίκησης Ι  Πανεπιστημιούπολη Βουτών  70013 ΗΡΑΚΛΕΙΟ |  | | **Πληροφ.** | : Π. Σαλεμή | **Ηράκλειο 23/02/2022** | | **Τηλ.** | :2810 393137 | **Αρ. Γεν. Πρωτ.:4108\_** | | **Email** | :salemi@admin.uoc.gr |  | | **Ιστοσελίδα** | :https://www.uoc.gr |  | |  |  |

**ΘΕΜΑ: Πρόσκληση υποβολής προσφορών για την ετήσια συντήρηση του περιβάλλοντα χώρου στα Campus Βουτών & Λεωφ. Κνωσού του Πανεπιστημίου Κρήτης στο Ηράκλειο.**

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

|  |  |
| --- | --- |
| **Αναθέτουσα Αρχή:** | Πανεπιστήμιο Κρήτης |
| **Κωδικός Ηλεκτρονικής Τιμολόγησης Αναθέτουσας Αρχής** | 4310 |
| **ΣΑΝΑ:** | 346 |
| **CPV :** | 77312000-0, 77340000-5 |
| **Κριτήριο Ανάθεσης:** | Πλέον συμφέρουσα από οικονομική άποψη προσφορά μόνο βάσει τιμής |
| **Προϋπολογισθείσα δαπάνη:** | **36.518,00€** |
| **Καταληκτική ημερομηνία υποβολής προσφορών:** | 08/03/2022 |
| **Διάρκεια ισχύος προσφορών:** | 120 μέρες από την επομένη της καταληκτικής ημερομηνίας για την υποβολή των προσφορών |

### Αντικείμενο της υπό ανάθεση υπηρεσίας και προϋπολογισμός

**Το Πανεπιστήμιο Κρήτης προβαίνει σε δημόσια πρόσκληση εκδήλωσης ενδιαφέροντος για την** **ετήσια συντήρηση του περιβάλλοντα χώρου στα Campus Βουτών & Λεωφ. Κνωσού του Πανεπιστημίου Κρήτης στο Ηράκλειο.**

Ο συνολικός προϋπολογισμός ανέρχεται στο ποσό των **36.518,00€,** συμπεριλαμβανομένου Φ.Π.Α.(29.450,00+ΦΠΑ 24% 7.068,00=**36.518,00)** και θα βαρύνει το ΠΔΕ/ΤΠΑ/ΕΠΑ του Υπουργείου Παιδείας και Θρησκευμάτων και συγκεκριμένα το έργο με **MIS 5149673 της ΣΑΝΑ 346 με κωδικό 2021ΝΑ34600399**και τίτλο «*Συντηρήσεις υποδομών εγκαταστάσεων και επιστημονικού εξοπλισμού καθώς και παρεμβάσεις μικρής κλίμακας του Πανεπιστημίου Κρήτης σε Ρέθυμνο και Ηράκλειο»* [(π.κ. 2014ΣΕ54600012, 2014ΣΕ54600068) (π.κ. 2020ΣΕ54600045 - Υποέργο 5)], εγκεκριμένο αίτημα στο ΚΗΜΔΗΣ 22REQ010084044.

Αναλυτικά:

|  |  |  |  |
| --- | --- | --- | --- |
| Τμήμα | Υποομάδες | Περιγραφή | Συνολικός Προϋπολογισμός  Συμπεριλαμβανομένου ΦΠΑ |
| **Α** | Α1 | * Συντήρηση του Περιβάλλοντα Χώρου στο Campus Βουτών (μόνο η υποομάδα Α1) | 19.220,00 |
| Α2 | * Συντήρηση του Περιβάλλοντα Χώρου στο Campus Βουτών (μόνο η υποομάδα Α2) | 8.060,00 |
| Σύνολο Τμήματος Α | | | **27.280,00** |
| **Β** | | * Συντήρηση του Περιβάλλοντα Χώρου στo Campus Λεωφ. Κνωσού (Ομάδα Β) | **9.238,00** |
|  | | **Σύνολο Τμημάτων Α+Β:** | **29.450,00** |

Η παρούσα πρόσκληση θα δημοσιευθεί στην ιστοσελίδα του Πανεπιστημίου Κρήτης στην ηλεκτρονική διεύθυνση: <http://www.uoc.gr> στο μητρώο συμβάσεων ΚΗΜΔΗΣ και στην ιστοσελίδα [www.2810.gr](http://www.2810.gr).

### Περιεχόμενο και υποβολή προσφορών

Οι προσφέροντες, καλούνται να υποβάλλουν την οικονομική τους προσφορά σε ενιαίο φάκελο που θα αναγράφει τα στοιχεία του προσφέροντα, τον αριθμό πρωτοκόλλου της Πρόσκλησης Εκδήλωσης Ενδιαφέροντος και θα απευθύνεται στο Τμήμα Προμηθειών του Πανεπιστημίου Κρήτης στο Ηράκλειο.

Ο φάκελος της προσφοράς θα περιλαμβάνει:

* οικονομική προσφορά, υπογεγραμμένη από τον προσφέροντα ή το νόμιμο αυτού εκπρόσωπο,
* βεβαίωση ότι ο υποψήφιος ανάδοχος επισκέφθηκε τους χώρους,
* εγγυητική επιστολή συμμετοχής, το ύψος της οποίας καθορίζεται σε ποσοστό 2% επί της εκτιμώμενης αξίας της σύμβασης, χωρίς να υπολογίζεται ο ΦΠΑ &
* έγγραφα ή υπεύθυνες δηλώσεις τα οποία ζητούνται σύμφωνα με το Παράρτημα.

**Οι προσφορές κατατίθενται μέχρι και την 08η/03/2022 και ώρα 14:00 στο Τμήμα Πρωτοκόλλου, Κτήριο Διοίκησης Ι (Ισόγειο – Γραφείο 20) του Πανεπιστημίου Κρήτης, (Πανεπιστημιούπολη Βουτών Ηράκλειο Κρήτης). Οι προσφέροντες μπορούν να καταθέτουν την προσφορά τους στην ως άνω διεύθυνση προσωπικώς ή με εκπρόσωπό τους και ταχυδρομικώς.**

Αναλυτικά οι εργασίες και οι προδιαγραφές, αναφέρονται στο ΠΑΡΑΡΤΗΜΑ που ακολουθεί.

**Χρόνος παράδοσης : Ένα (1) έτος από την ημερομηνία υπογραφής της σύμβασης.**

**Οι εργασίες θα πραγματοποιηθούν με ευθύνη και έξοδα του αναδόχου.**

Προσφορές μπορούν να δοθούν: α) για το σύνολο των εργασιών δηλαδή και για τα δύο τμήματα Α+Β , ή β) για ένα Τμήμα. Δεν μπορούν να υποβληθούν προσφορές για μέρος των υπηρεσιών του Τμήματος /των Τμημάτων .

**Σε κάθε περίπτωση η οικονομική προσφορά, δεν θα πρέπει να υπερβαίνει την προϋπολογισμένη δαπάνη ανά Τμήμα .**

**Η ανάθεση θα γίνει για το σύνολο υπηρεσιών ανά Τμήμα στην εταιρεία με την πλέον συμφέρουσα από οικονομική άποψη προσφορά βάσει της τιμής, που πληροί τις προδιαγραφές του Παραρτήματος .**

Εναλλακτικές προσφορές καθώς και προσφορές που παρελήφθησαν εκπρόθεσμα δε θα γίνονται δεκτές.

Οι προσφορές δεν πρέπει να φέρουν παρατυπίες και διορθώσεις (σβησίματα, διαγραφές, προσθήκες, κλπ). Αν υπάρχει διόρθωση, προσθήκη κλπ. θα πρέπει να είναι καθαρογραμμένη και να έχει μονογραφεί από τον προσφέροντα.

Οι προσφέροντες δεν δικαιούνται ουδεμία αποζημίωση για δαπάνες σχετικές με τη συμμετοχή τους.

Οι προσφέροντες θεωρείται ότι αποδέχονται πλήρως και ανεπιφυλάκτως όλους τους όρους της πρόσκλησης και δεν δύνανται, με την προσφορά τους ή με οποιονδήποτε άλλο τρόπο να αποκρούσουν ευθέως ή εμμέσως τους όρους αυτούς.

### Ισχύς των προσφορών

Οι προσφορές ισχύουν και δεσμεύουν τους συμμετέχοντες στην πρόσκληση για **εκατόν είκοσι (120)** ημέρες από την επόμενη της καταληκτικής ημερομηνίας υποβολής προσφορών. Προσφορές που αναφέρουν μικρότερο χρόνο ισχύος απορρίπτονται ως απαράδεκτες.

Η ανακοίνωση επιλογής αναδόχου μπορεί να γίνει και μετά τη λήξη της ισχύος της προσφοράς, δεσμεύει όμως τον υποψήφιο ανάδοχο μόνο εφόσον αυτός την αποδεχθεί. Σε περίπτωση άρνησης του επιλεχθέντος, η ανάθεση γίνεται στον δεύτερο κατά σειρά επιλογής.

### Αξιολόγηση των προσφορών- ανάθεση

Το κριτήριο ανάθεσης είναι η πλέον συμφέρουσα από οικονομική άποψη προσφορά μόνο βάσει τιμής.

Σε περίπτωση ύπαρξης περισσότερων της μίας αποδεκτών ισότιμων προσφορών, η ανάθεση γίνεται με κλήρωση μεταξύ των υποψήφιων αναδόχων που μειοδότησαν, σύμφωνα με τα οριζόμενα στις διατάξεις του αρ. 90 του Ν. 4412/2016 (ΦΕΚ Α΄147).

Επιπλέον η Αναθέτουσα Αρχή, διατηρεί το δικαίωμα για ματαίωση της διαδικασίας και την επανάληψή της με τροποποίηση ή μη των όρων. Οι συμμετέχοντες δεν έχουν καμιά οικονομική απαίτηση σε τέτοια περίπτωση.

Μετά τη κοινοποίηση της σχετικής απόφασης ανάθεσης, ο ανάδοχος που θα επιλεγεί, θα κληθεί να υπογράψει σχετική σύμβαση με το Πανεπιστήμιο Κρήτης προσκομίζοντας τα απαιτούμενα δικαιολογητικά.

Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης, χωρίς να υπολογίζεται ο ΦΠΑ.

Ο οικονομικός φορέας ο οποίος θα επιλεγεί να του ανατεθεί η σύμβαση είναι υποχρεωμένος μετά από αίτημα της Αναθέτουσας Αρχής, να προσκομίσει προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016, τα παρακάτω δικαιολογητικά:

α. **Απόσπασμα ποινικού μητρώου** *(Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου)*, **ή εναλλακτικά υπεύθυνη δήλωση που να δηλώνεται ότι δεν συντρέχουν οι λόγοι αποκλεισμού της παρ. 1, του άρθρου 73 του Ν.4412** *(εκ μέρους του οικονομικού φορέα σε περίπτωση φυσικού προσώπου ή σε περίπτωση νομικού προσώπου την υποβολή αυτής εκ μέρους του νομίμου εκπροσώπου)*

β. **Φορολογική ενημερότητα**

γ. **Ασφαλιστική ενημερότητα**

### Πληρωμή

Η πληρωμή θα γίνεται σε Ευρώ, βάσει του τιμολογίου του αναδόχου, στο οποίο θα αναγράφεται ο αριθμός πρωτοκόλλου της Σύμβασης, με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις κατά το χρόνο πληρωμής, καθώς και κάθε άλλου δικαιολογητικού που τυχόν ήθελε ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Η πληρωμή του Αναδόχου μπορεί να πραγματοποιείται και τμηματικά με το αντίστοιχο τιμολόγιο και την βεβαίωση της αρμόδιας επιτροπής ότι οι εργασίες έχουν εκτελεστεί καλώς.

Από την πληρωμή παρακρατούνται οι ισχύουσες κάθε φορά νόμιμες κρατήσεις καθώς και φόρος εισοδήματος επί της καθαρής αξίας του τιμολογίου.

|  |  |  |  |  |  |  |
| --- | --- | --- | --- | --- | --- | --- |
|  |  |  |  |  |  |  |

Γενικές πληροφορίες μπορούν να παίρνουν οι ενδιαφερόμενοι όλες τις εργάσιμες ημέρες και ώρες των Δημοσίων Υπηρεσιών από τα γραφεία του Τμήματος Προμηθειών – Κτήριο Διοίκησης Ι του Π.Κ στις Βούτες Ηρακλείου και στο τηλ. 2810 393137 & email [salemi@admin.uoc.gr (κ](mailto:salemi@admin.uoc.gr%20(κ) Παναγιώτα.   
Σαλεμή)

Για τεχνικές πληροφορίες οι ενδιαφερόμενοι μπορούν να απευθύνονται όλες τις εργάσιμες ημέρες των Δημοσίων Υπηρεσιών, στα τηλ. 2810 393125 email [sarantos.gemelas@uoc.gr](mailto:sarantos.gemelas@uoc.gr)

(κ Σαράντο Γέμελα ) & 2810 393121 email [moatsos@uoc.gr](mailto:moatsos@uoc.gr) (κ. Δημήτρη Μοάτσο)

**Ο Αντιπρύτανης Οικονομικών &Υποδομών**

**του Πανεπιστημίου Κρήτης**

**Καθηγητής Κωνσταντίνος Σπανουδάκης**

**ΠΑΡΑΡΤΗΜΑ**

**ΤΕΧΝΙΚΗ ΠΕΡΙΓΡΑΦΗ**

**για την**

**“Ετήσια Συντήρηση του Περιβάλλοντα Χώρου στα Campus Βουτών &**

**Campus Λεωφ. Κνωσού του Πανεπιστημίου Κρήτης στο Ηράκλειο”**

**Εκτιμώμενο κόστος: 29.450,00€ (36.518,00€ με Φ.Π.Α. 24%.)**

**Συντήρηση του Περιβάλλοντα Χώρου στο Campus Βουτών (Ομάδα Α) με:**

(Α1) Εργασίες αποψίλωσης και καθαρισμού στο campus Βουτών &

(A2) Εργασίες κλαδέματος δέντρων, θάμνων και φοινίκων στο campus Βουτών.

**Εκτιμώμενο κόστος ομάδας Α: 22.000,00€ (χωρίς ΦΠΑ 24%)**.

Επιμερίζεται σε 15.500,00€ για τις εργασίες αποψίλωσης και καθαρισμού (Α1) και 6.500,00€ για τις εργασίες κλαδέματος δέντρων, θάμνων και φοινίκων (Α2). Ο επιμερισμός αφορά στην τμηματική πιστοποίηση των εργασιών και όχι στη δυνατότητα των υποψήφιων αναδόχων για προσφορά για μια μόνο υποομάδα.

**Συντήρηση του Περιβάλλοντα Χώρου στo Campus Λεωφ. Κνωσού (Ομάδα Β):** Εργασίες αποψίλωσης, καθαρισμού & κλαδέματος δέντρων, θάμνων και φοινίκων στο campus Λεωφ. Κνωσού.

**Εκτιμώμενο κόστος ομάδας Β: 7.450,00€ (χωρίς ΦΠΑ 24%).**

**(Α1) Εργασίες αποψίλωσης και καθαρισμού στο Campus Βουτών.**

Οι χώροι που θα γίνουν οι εργασίες αποψίλωσης και καθαρισμού φαίνονται στα παρακάτω σχέδια και είναι οι εξής:

* Περιβάλλων Χώρος Ιατρικής - Διοικητηρίου Ι – Ανατομείου - (1).
* Περιβάλλων Χώρος Σ.ΘΕ.Τ.Ε.- Φοιτητικού Κέντρου – Βιβλιοθήκης – Διοικητηρίου ΙΙ - (2). Περιλαμβάνεται το πρανές μεταξύ του κτηρίου Χημείας και του Φοιτητικού Κέντρου για το οποίο απαιτείται ιδιαίτερη προσοχή για την αποψίλωση και τον καθαρισμό του. Δεν περιλαμβάνεται το πρανές στο δυτικό άκρο της περιοχής από το κράσπεδο του διαμορφωμένου parking έως και τον δρόμο που οδηγεί στο Πανεπιστημιακό Γυμναστήριο.
* Πανεπιστημιακό Γυμναστήριο - (3).
* Φωτοβολταϊκό Πάρκο – (4).
* Χώρος που οριοθετείται από το διαμορφωμένο χώρο στάθμευσης Ιατρικής Σχολής έως τον ελαιώνα δυτικά και το ελικοδρόμιο – ΕΚΑΒ νότια – (5). Στην περιοχή απαιτούνται και χωματουργικές εργασίες μικρής κλίμακας ώστε να διατηρηθούν τα αναχώματα που δεν επιτρέπουν να διαμορφωθεί διάβαση δουλείας.
* Χέρσο Οικόπεδο στο δυτικό μέρος του campus από τον ελαιώνα μέχρι και τις φιστικιές –(6). Στην περιοχή απαιτούνται και χωματουργικές εργασίες μικρής κλίμακας ώστε να διατηρηθούν τα αναχώματα που δεν επιτρέπουν να διαμορφωθεί διάβαση δουλείας.

**(A2) Εργασίες κλαδέματος δέντρων, θάμνων και φοινίκων στο Campus Βουτών**

Οι χώροι που θα γίνουν εργασίες είναι οι εξής:

* Περιβάλλων Χώρος Ιατρικής - Διοικητηρίου Ι – Ανατομείου –(1).
* Περιβάλλων Χώρος Σ.ΘΕ.Τ.Ε.- Φοιτητικού Κέντρου – Βιβλιοθήκης – Διοικητηρίου ΙΙ –(2).
* Περιοχή (6), κλαδέματα θα γίνουν στον χώρο με τις φιστικιές.

**(Β) Εργασίες αποψίλωσης, καθαρισμού και κλαδέματος δέντρων, θάμνων και φοινίκων στη Λ. Κνωσού.**

Οι χώροι που θα γίνουν οι εργασίες αποψίλωσης και καθαρισμού φαίνονται στα παρακάτω σχέδια και είναι οι εξής:

* Περιβάλλον χώρος Προκάτ κτήρια Κνωσού - Λευκό κτήριο – Κτήριο πολλαπλών χρήσεων (οριοθετείται από την περίφραξη του χώρου) –(7). Απαιτείται ιδιαίτερη προσοχή στο πρανές δυτικά του χώρου που φτάνει μέχρι το τοιχίο αντιστήριξης επί της Λ. Κνωσού.
* Οικόπεδο - Ελαιώνας(οριοθετείται από τους περιμετρικούς δρόμους) –(8).
* Οικόπεδο 300μ2 περίπου ανατολικά των εγκαταστάσεων της Λ. Κνωσού – (9).

**Αναλυτική Περιγραφή Εργασιών**

**Οι εργασίες που προβλέπονται για την υποομάδα Α1 είναι:**

* Απομάκρυνση των ξερών δένδρων και κλαδιών και καταστροφή με θρυμματισμό.
* Κοπή με μηχανικά μέσα, απομάκρυνση όλων των χόρτων και καταστροφή με θρυμματισμό.
* Στα φοινικοειδή - απομάκρυνση ξερών φύλλων και εκβλαστήσεων. Εκρίζωση και καύση προσβεβλημένων φοινικοειδών.
* Απομάκρυνση όλων των πολυετών ζιζανίων.
* Καθαρισμός και απομάκρυνση σκουπιδιών, μπαζών, άχρηστων αντικειμένων καθώς και των μεγάλων πετρών. Καθαριότητα όλων των χώρων πρασίνου από κάθε είδος απορρίμματα και απόρριψη αυτών στους κατάλληλους χώρους εντός του Ιδρύματος (π.χ. κάδους ανακύκλωσης, γενικών απορριμμάτων κλπ.)
* Φρεζαρίσματα, αρόσεις ή χορτοκοπές (την άνοιξη ανάλογα με τις εδαφοκλιματικές συνθήκες, αλλά και όποτε χρειαστεί)
* Συστηματικές χορτοκοπές και εκριζώσεις αυτοφυών, περιμετρικά των κτιρίων, εκατέρωθεν των δρόμων, των πεζοδρομίων, των χώρων στάθμευσης και όπου αλλού απαιτείται, για να είναι όλοι οι χώροι απαλλαγμένοι από ζιζάνια και ανεπιθύμητη βλάστηση.
* Καθαρισμός των χώρων όπου υπάρχουν σχάρες δρόμου για την συλλογή των ομβρίων.
* Καθαρισμός των πεζοδρομίων με ιδιαίτερη έμφαση τα πεζοδρόμια επί της επαρχιακής οδού που διατρέχει το Campus Βουτών, ώστε η βάδιση σε αυτά να γίνεται ανεμπόδιστα.

**Oι εργασίες που προβλέπονται για την υποομάδα Α2 είναι:**

* Κλάδεμα των δέντρων, θάμνων και φυτών. Για το κλάδεμα των δέντρων απαιτείται η χρήση καλαθοφόρου με μηχανισμό σταθεροποίησης στο έδαφος. Απομάκρυνση φυτικών υπολειμμάτων κλαδέματος και καταστροφή αυτών με θρυμματισμό.
* Κλάδεμα στα φοινικοειδή.
* Κλάδεμα διαμόρφωσης στα φυτά μπορντούρας
* Κλαδέματα και διαμόρφωση κόμης στα σχηματισμένα φυτά, συστηματικά και όποτε αυτό απαιτείται

**Οι εργασίες που προβλέπονται για την ομάδα Β είναι:**

* Απομάκρυνση των ξερών δένδρων και κλαδιών και καταστροφή με θρυμματισμό.
* Κοπή με μηχανικά μέσα, απομάκρυνση όλων των χόρτων και καταστροφή με θρυμματισμό.
* Στα φοινικοειδή - απομάκρυνση ξερών φύλλων και εκβλαστήσεων. Εκρίζωση και καύση προσβεβλημένων φοινικοειδών.
* Απομάκρυνση όλων των πολυετών ζιζανίων.
* Καθαρισμός και απομάκρυνση σκουπιδιών, μπαζών, άχρηστων αντικειμένων καθώς και των μεγάλων πετρών. Καθαριότητα όλων των χώρων πρασίνου από κάθε είδος απορρίμματα και απόρριψη αυτών στους κατάλληλους χώρους εντός του Ιδρύματος (π.χ. κάδους ανακύκλωσης, γενικών απορριμμάτων κλπ.)
* Φρεζαρίσματα, αρόσεις ή χορτοκοπές (την άνοιξη ανάλογα με τις εδαφοκλιματικές συνθήκες, αλλά και όποτε χρειαστεί).
* Συστηματικές χορτοκοπές και εκριζώσεις αυτοφυών, περιμετρικά των κτιρίων, εκατέρωθεν των δρόμων, των πεζοδρομίων, των χώρων στάθμευσης και όπου αλλού απαιτείται, για να είναι όλοι οι χώροι απαλλαγμένοι από ζιζάνια και ανεπιθύμητη βλάστηση.
* Καθαρισμός των χώρων όπου υπάρχουν σχάρες δρόμου για την συλλογή των ομβρίων.
* Κλάδεμα των δέντρων, θάμνων και φυτών. Για το κλάδεμα των δέντρων απαιτείται η χρήση καλαθοφόρου με μηχανισμό σταθεροποίησης στο έδαφος. Απομάκρυνση φυτικών υπολειμμάτων κλαδέματος και καταστροφή αυτών με θρυμματισμό.
* Κλάδεμα στα φοινικοειδή.
* Κλάδεμα διαμόρφωσης στα φυτά μπορντούρας.
* Κλαδέματα και διαμόρφωση κόμης στα σχηματισμένα φυτά, συστηματικά και όποτε αυτό απαιτείται.

**Απαιτήσεις εργασιών:**

Το κλάδεμα των δέντρων και ο καλλωπισμός των φυτών, θα γίνεται σύμφωνα με τα παρακάτω:

«Τα κλαδέματα θα πραγματοποιούνται κατά την περίοδο λήθαργου (ή ελάχιστου μεταβολισμού) του κάθε δέντρου/θάμνου, η οποία για τα είδη και την κλιματική ζώνη που ενδιαφερόμαστε θα πρέπει να είναι ΝΩΡΙΤΕΡΑ από τον μήνα Μάρτιο.

-Σε όλα τα φυτά θα πρέπει να αφαιρούνται και να απομακρύνονται όλα τα ξερά και πιθανά άρρωστα τμήματα

-Τα θαμνώδη φυτά επιδέχονται εντονότερο κλάδεμα από τα δενδρώδη, όμως δεν θα πρέπει το κλάδεμα αυτό να οδηγεί σε υποβάθμισή τους σε μονοκορφισμένα φυτά. Έτσι, τα θαμνώδη φυτά θα καθαρίζονται από τα ξερά και θα κόβονται από επάνω και από τα πλάγια.

-Τα γηγενή κωνοφόρα πεύκα και κυπαρίσσια θα κλαδεύονται μόνο από κάτω και αυτό πάντα με φειδώ! Θα αφαιρούνται τα ξερά και με κάποια συμμετρία (για λόγους στατικότητας) θα κλαδεύονται κάποια ασθενικά κάτω κλαδιά, ή κάποια κλαδιά που εμποδίζουν. Στα δέντρα γηγενή κωνοφόρα πεύκα και κυπαρίσσια δεν θα κόβονται ΠΟΤΕ οι κορυφές!

-Κάποια μη γηγενή κωνοφόρα (Ντούγιες, Leyland) θα μπορούν να επιδέχθουν «αυστηρότερο» κλάδεμα.

-Στους φοίνικες θα κλαδεύονται όλα τα ξερά «κλαδιά» (ξυλοποιημένα σύνθετα φύλλα) καθώς και μερικά από τα κάτω «κλαδιά» για λόγους οικονομίας.

-Σε γενικές γραμμές δεν θα αφαιρούνται καθόλου δέντρα και θάμνοι εκτός και αν εμποδίζουν με προφανή τρόπο την λειτουργία του περιβάλλοντος χώρου. Οι Αείλανθοι (γνωστά ως «Βρωμοκαρυδιές» ή «Βρωμόδενδρα») θα πρέπει να κοπούν με προσοχή αφήνοντας πάντα έναν κορμό.

-Όπου θα χρειάζεται να αφαιρεθούν κλαδιά για λόγους λειτουργικότητας αυτό θα γίνεται με φειδώ και προσπάθεια σεβασμού της ισορροπίας του δέντρου, τόσο για λόγους αισθητικούς όσο και στατικότητας. Κατά το κλάδεμα των δένδρων θα πρέπει να επιτυγχάνεται η μέγιστη δυνατή ομοιομορφία ως προς την δενδροστοιχία»

Οι εργασίες αρχικής αποψίλωσης θα πραγματοποιηθούν μέχρι την έναρξη της αντιπυρικής περιόδου. Σε περίπτωση που η Σύμβαση υπογραφεί μετά την έναρξη της αντιπυρικής περιόδου τότε εντός 30 ημερών ο ανάδοχος πρέπει να έχει κάνει όλες τις παρεμβάσεις που προβλέπονται στην Ομάδα Α1 και περιλαμβάνονται και στην Ομάδα Β. Όλες οι εργασίες συντήρησης θα επαναλαμβάνονται προκειμένου να διατηρείται το αποτέλεσμα, έως τη λήξη της αντιπυρικής περιόδου.

Όλα τα κλαδιά και τα χόρτα κ.λ.π. θα κομματιάζονται με καταστροφέα σε θρύμματα και θα απομακρύνονται. Η καύση τους απαγορεύεται αυστηρά.

Οποιαδήποτε φθορά στα κτίρια, στις εγκαταστάσεις ή οχήματα τυχόν προκύψει με υπαιτιότητα του αναδόχου θα πρέπει να αποκαθίσταται άμεσα από τον ανάδοχο με δική του επιβάρυνση. Ο χρόνος των παρεμβάσεων δύναται να πραγματοποιείται εντός του ωφέλιμου χρόνου του 24ωρου Δευτέρα \_Παρασκευή αλλά και τα Σάββατα, μετά από συνεννόηση με την Υπηρεσία.

**Συμμετοχή στον Διαγωνισμό.**

Για τη συμμετοχή στον διαγωνισμό απαιτούνται:

1. Βεβαίωση ότι ο υποψήφιος ανάδοχος επισκέφθηκε τους χώρους των εργασιών και έλαβε γνώση των ειδικών συνθηκών καθώς και των απαιτήσεων. Η βεβαίωση εκδίδεται από την Υποδ/νση Τεχνικών Έργων μετά από την επιτόπου επίσκεψη. Κατά την επίσκεψή του, ο υποψήφιος ανάδοχος, μπορεί να υποβάλλει έγγραφες παρατηρήσεις ή/και διευκρινιστικές ερωτήσεις, προκειμένου να αποσαφηνιστούν πλήρως οι όροι και οι απαιτήσεις της τεχνικής περιγραφής και της πρόσκλησης. **Οι παρατηρήσεις και οι διευκρινίσεις αυτές θα κοινοποιηθούν σε όλους τους υποψήφιους αναδόχους που θα εκδηλώσουν ενδιαφέρον και θα επισκεφτούν τους χώρους προκειμένου μαζί με την Τεχνική Περιγραφή να αποτελέσουν αναπόσπαστο κομμάτι της Σύμβασης.**
2. Υπεύθυνη δήλωση του Ν.1599/1986 του υποψήφιου Αναδόχου με την οποία:

* αποδέχεται πλήρως όλους τους όρους της διακήρυξης.
* βεβαιώνει ότι μπορεί να διαθέτει τον απαραίτητο μηχανικό εξοπλισμό (καλαθοφόρο, γεωργικό ελκυστήρα με τα παρελκόμενά του, κλπ) και θα τον αναγράφει. Όπου υπάρχει χρήση μηχανήματος, εκτός της άδειας κυκλοφορίας του, θα δηλώνεται επίσης και ο/οι χειριστή/ες καθώς και η άδεια οδήγησής του/τους για το συγκεκριμένο μηχάνημα.
* έχει την ευθύνη να λαμβάνονται όλα τα μέτρα ασφαλείας τόσο για τους εργαζόμενους στο έργο, όσο και για τα μέλη της Πανεπιστημιακής Κοινότητας.

Οι υποψήφιοι θα υποβάλουν κλειστό φάκελο με την ένδειξη «Οικονομική Προσφορά» ο οποίος θα περιλαμβάνει συμπληρωμένο το παρακάτω Έντυπο Οικονομικής Προσφοράς:

|  |  |  |  |  |
| --- | --- | --- | --- | --- |
| **Έντυπο Οικονομικής Προσφοράς** | | | | |
| Α/Α |  | Περιγραφή | Προϋπολογισμός  (€) | Προσφορά  (€) |
| **Α** | Α1 | * Συντήρηση του Περιβάλλοντα Χώρου στο Campus Βουτών (μόνο η υποομάδα Α1) | 15.500,00 |  |
| Α2 | * Συντήρηση του Περιβάλλοντα Χώρου στο Campus Βουτών (μόνο η υποομάδα Α2) | 6.500,00 |  |
| **Β** | | * Συντήρηση του Περιβάλλοντα Χώρου στo Campus Λεωφ. Κνωσού (Ομάδα Β) | 7.450,00 |  |
|  | | **Σύνολο:** | **29.450,00** |  |
| +ΦΠΑ 24,00% | | | 7.068,00 |  |
| Τελικό Σύνολο | | | **36.518,00** |  |

Ο υποψήφιος Ανάδοχος έχει τη δυνατότητα να προσφέρει μόνο για την ομάδα Α ή μόνο για την ομάδα Β ή και για τις δύο ομάδες. Σε περίπτωση που ο υποψήφιος ανάδοχος προσφέρει μόνο για την ομάδα Α, τότε υποχρεούται να προσφέρει και για την Α1 και για την Α2. Σε κάθε περίπτωση ο υποψήφιος ανάδοχος οφείλει να αναγράψει όλα τα επιμέρους ποσά (για τα οποία προσφέρει) και όχι μόνο το τελικό ποσό.

Στην τιμή συμπεριλαμβάνονται όλες οι εργασίες, καθώς και η μεταφορά των προϊόντων αποψίλωσης και καθαρισμού σε εγκεκριμένο χώρο εκτός της Παν/πολης.

Προβλέπεται **εγγυητική επιστολή συμμετοχής**, το ύψος της οποίας καθορίζεται σε ποσοστό 2% επί της εκτιμώμενης αξίας της σύμβασης, χωρίς να υπολογίζεται ο ΦΠΑ.

Προβλέπεται επίσης **εγγυητική επιστολή καλής εκτέλεσης**. Μετά την κατακύρωση, ο Ανάδοχος θα πρέπει να προσκομίσει εγγυητική επιστολή καλής εκτέλεσης το ύψος της οποίας καθορίζεται σε ποσοστό 5% επί της αξίας της σύμβασης, χωρίς να υπολογίζεται ο ΦΠΑ.

Η χρονική διάρκεια της σύμβασης παροχής υπηρεσιών ορίζεται από την υπογραφή της και έως τον Μάρτιο ώστε οι εργασίες κλαδέματος, να πραγματοποιούνται όταν επιτρέπεται για κάθε είδος φυτού ή δέντρου. Σε κάθε περίπτωση η διάρκεια αυτή δεν μπορεί να υπερβεί τους 12 μήνες.

Η πληρωμή του αναδόχου θα γίνεται σύμφωνα με τις ισχύουσες διατάξεις, μετά από την πιστοποίηση των εργασιών. Η πληρωμή αυτή μπορεί να γίνει σε τμήματα (Α1-Α2-Β ή ποσοστό αυτών) μετά την πιστοποίηση των εργασιών της σχετικής υποομάδας ή ομάδας ή ποσοστού αυτής.

Η πιστοποίηση των εργασιών θα βεβαιώνεται από την αρμόδια επιτροπή Παρακολούθησης και Παραλαβής που θα συντάσσει και το σχετικό Πρωτόκολλο. Για την πληρωμή του Αναδόχου απαιτείται (εκτός των οικονομικών παραστατικών) και η προσκόμιση του Πρωτοκόλλου αυτού.

Ο Ανάδοχος οφείλει να συνεργάζεται και να συμμορφώνεται στις εντολές και υποδείξεις της Αναθέτουσας Αρχής, καθώς και των επιβλεπόντων την παραλαβή εργασιών.

Ουδείς μπορεί να υποκαταστήσει τον Ανάδοχο χωρίς την γραπτή έγκριση της Αναθέτουσας Αρχής.

Η Υπηρεσία έχει το δικαίωμα να διακόψει τις εργασίες για όσο χρονικό διάστημα κρίνει απαραίτητο λόγω απρόβλεπτων συνθηκών (καιρικές συνθήκες, κ.α.) που θα δημιουργούν πρόβλημα στην εκτέλεση τους. Ο χρόνος αυτός δεν προσμετράται στον συμβατικό χρόνο παράδοσης.

Ο συμβατικός χρόνος παράδοσης μπορεί να μετατίθεται με απόφαση της Αναθέτουσας Αρχής. Μετάθεση επιτρέπεται μόνο όταν συντρέχουν λόγοι ανωτέρας βίας ή άλλοι ιδιαιτέρως σοβαροί λόγοι που καθιστούν αντικειμενικώς αδύνατη την εμπρόθεσμη παράδοση. Στις περιπτώσεις μετάθεσης του συμβατικού χρόνου παράδοσης δεν επιβάλλονται κυρώσεις.

Ο συμβατικός χρόνος μπορεί με απόφαση της Αναθέτουσας Αρχής να παρατείνεται μέχρι το ¼ αυτού, ύστερα από επαρκώς αιτιολογημένο σχετικό αίτημα του Αναδόχου που υποβάλλεται υποχρεωτικά πριν από τη λήξη του συμβατικού χρόνου.

Σε περίπτωση εκπρόθεσμης παράδοσης εφαρμόζονται οι κυρώσεις που προβλέπονται στον Ν. 4412/2016

Ο χρόνος της επιτόπου επίσκεψης υποψηφίων αναδόχων στους χώρους των εργασιών για να λάβουν γνώση των ειδικών συνθηκών καθώς και των απαιτήσεων, προκειμένου να εκδοθεί από την Υ.Τ.Ε. η σχετική Βεβαίωση,θα είναι από την **επόμενη**μέρα ημέρα ανάρτησης της Πρόσκλησης Ενδιαφέροντος έως και μία μέρα πριν την λήξη της, σε εργάσιμες μέρες και ώρες.  Θα προηγείται συνεννόηση-πληροφορίες των υποψηφίων αναδόχων με την Υποδιεύθυνση Τεχνικών Έργων  (στο Τμήμα Μελετών με τον κ. Σαράντο Γέμελα, Διπλ. Μηχανολόγο Μηχανικό της Υ.Τ.Ε. τηλ.: 2810 393125  ***ή*** τον κ. Δημήτρη Μοάτσο, Γραμματεία Υ.Τ.Ε. ,τηλ : 2810393121 "